Kaufvertrag über einen Esel
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

20109 AD 309 Hermoupolis Magna

Αὐρήλιος Ἱέραξ Παησίου μητρὸς Σιλβανίας ἀπὸ κώμης Σχαρτὼ τοῦ μεγάλου Ἑρμοπολείτου νομοῦ Αὐρηλίῳ Θεοδώρῳ Ἁρποκρατίωνος ἀπὸ τοῦ Ὀξυρυγχίτου νομοῦ χαίρειν. ὁμολογῶ πεπρακέναι καὶ παραδεδωκέναι σοι ἐπʼ ἀγορᾶς τοῦ Ἄνω Κυνοπολείτου ὄνον ἄρρενα μυόχρωμον ἄβολον τιμῆς τῆς πρὸς ἀλλήλους συνπεφωνημένης ταλάντων ϛ δραχμῶν Γφ, ἃ καὶ ἀπέσχον παρὰ σοῦ διὰ χειρός, τῆς βεβαιώσεως πρὸς πᾶσαν βεβαίωσιν ἐξακολουθούσης ἐμοὶ τῷ πεπρακότι διὰ παντὸς καὶ ἀπὸ παντός, καὶ ἐπερωτηθεὶς ὡμολόγησα. ὑπατείας τῶν κυρίων ἡμῶν Οὐαλερίου Λικιννιανοῦ Λικιννίου Σεβαστοῦ καὶ Φλαυίου Οὐαλερίου Κωνσταντίνου υἱοῦ τῶν βασιλέων πρὸ α Καλανδῶν Ἰανουαρίων. Αὐρήλιος Εἱέραξ πέπρακα καὶ ἀπέσχον τὴν τιμήν, ὡς πρόκειται. Αὐρήλιος Ὡρίων ἔγραψα ὑπὲρ αὐτοῦ γράμματα μὴ εἰδότος.